CELEX: 62017TB0557
Language: et
Date: 2019-10-24 00:00:00
Title: kohtuasi T-557/17: Üldkohtu 24. oktoobri 2019. aasta määrus – Liaño Reig versus SRB (Tühistamishagi – Majandus- ja rahapoliitika – Kahju hüvitamise nõue – Krediidiasutuste ja teatavate investeerimisühingute ühtne kriisilahenduskord – Kriisilahendusmenetlus – Banco Popular Español, SA kriisilahenduse skeem – Osaline tühistamine – Lahutamatus – Vastuvõetamatus)

23.12.2019   
            
            
               ET
            
            
               Euroopa Liidu Teataja
            
            
               C 432/54
            
         
      Üldkohtu 24. oktoobri 2019. aasta määrus – Liaño Reig versus SRB
      (kohtuasi T-557/17) (1)
      
      (Tühistamishagi - Majandus- ja rahapoliitika - Kahju hüvitamise nõue - Krediidiasutuste ja teatavate investeerimisühingute ühtne kriisilahenduskord - Kriisilahendusmenetlus - Banco Popular Español, SA kriisilahenduse skeem - Osaline tühistamine - Lahutamatus - Vastuvõetamatus)
      (2019/C 432/64)
      Kohtumenetluse keel: hispaania
      
         Pooled
      
      
         Hageja: Carmen Liaño Reig (Alcobendas, Hispaania) (esindaja: advokaat F. López Antón)
      
         Kostja: Ühtne Kriisilahendusnõukogu (esindajad: advokaadid B. Meyring, S. Schelo, F. Málaga Diéguez, F. Fernández de Trocóniz Robles, T. Klupsch, M. Bettermann, S. Ianc ja M. Rickert)
      
         Ese
      
      Esiteks ELTL artikli 263 alusel esitatud nõue, milles palutakse tühistada Ühtse Kriisilahendusnõukogu 7. juuni 2017. aasta otsuse SRB/EES/2017/08, mis käsitleb Banco Popular Español, SA kriisilahenduse skeemi, artikli 6 lõike 1 punkt d osas, milles selles sättes on ette nähtud, et 2. kategooria kapitaliinstrumendid identifitseerimisnumbriga (rahvusvaheline väärtpaberite identifitseerimisnumber (International Securities Identification Number (ISIN)) XS 0550098569 konverteeritakse uuteks Banco Popular Españoli aktsiateks ning et sõltumatu ekspert teeb esialgse hindamise, samuti et esialgse hindamise teeb Ühtse Kriisilahendusnõukogu; ning teiseks ELTL artikli 266 alusel esitatud nõue, milles palutakse hüvitada pärast otsuse tühistamist selle kriisilahenduse skeemi tagajärjel kantud kahju.
      
         Resolutsioon
      
      
                  1.
               
               
                  
                     Jätta hagi vastuvõetamatuse tõttu läbi vaatamata.
                  
               
            
                  2.
               
               
                  
                     Vajadus otsustada Banco Santander SA, Hispaania Kuningriigi ja Euroopa Komisjoni menetlusse astumise avalduste üle on ära langenud.
                  
               
            
                  3.
               
               
                  
                     Jätta Carmen Liaño Reigi kohtukulud tema enda kanda ja mõista temalt välja Ühtse Kriisilahendusnõukogu kohtukulud, välja arvatud menetlusse astumise avaldustega seotud kohtukulud.
                  
               
            
                  4.
               
               
                  
                     Jätta C. Liaño Reigi, SRB, Banco Santanderi, Hispaania Kuningriigi ja Euroopa Komisjoni menetlusse astumise avaldustega seotud kohtukulud nende endi kanda.
                  
               
            
         (1)  ELT C 357, 23.10.2017.